DW Market : วอลุ่ม DW เบาบางก่อนวันหยุดยาว-นักลงทุนซื้อสุทธิ Call หุ้นTPIPL-TTA
ศุกร์ที่ผ่านมา ตลาด DW เทรดด้วยวอลุ่มเบาบางก่อนวันหยุดเทศกาลสงกรานต์ โดยกลุ่มที่มีการซื้อขายหนาแน่นได้แก่ DW ในหุ้นเทคโนโลยี นำโดย Call DW บนหุ้น TRUE และ JAS
16 เม.ย. 2558

บล.แมคควอรี เปิดเผยว่า เมื่อวันศุกร์ที่ผ่านมา ตลาด DW เทรดด้วยวอลุ่มเบาบางก่อนวันหยุดเทศกาลสงกรานต์ โดยกลุ่มที่มีการซื้อขายหนาแน่นได้แก่ DW ในหุ้นเทคโนโลยี นำโดย Call DW บนหุ้น TRUE และ JAS ตัวอย่าง DW28 บนหุ้นอ้างอิงดังกล่าวที่มีการซื้อขายหนาแน่น ได้แก่ TRUE28C1509A TRUE28C1512A และ JAS28C1508A นอกจากนี้ ยังมีนักลงทุนบางส่วนให้ความสนใจ Put บนหุ้นเทคโนโลยีด้วย เช่น JAS28P1508A
อย่างไรก็ตาม สำหรับการซื้อขาย SET50 DW นักลงทุนให้ความสนใจ SET50 Put ขณะที่ส่วนใหญ่ยังคงเป็นการซื้อขายระยะสั้น เพื่อลดความกังวลในเรื่องมูลค่าเวลาที่อาจจะสูญเสียไปในช่วงวันหยุดยาว
นอกจาก DW บนหุ้นเทคโนโลยีแล้ว ยังมี DW บนหุ้นที่ได้รับความนิยมต่อเนื่องจากต้นสัปดาห์ที่ได้รับความสนใจจากนักลงทุนด้วย เช่น Call DW บนหุ้น TPIPL และ TTA  โดยสำหรับ TTA นั้นปรับตัวขึ้นในระหว่างวันก่อนจะปิดตลาดคงที่ ซึ่งส่งผลให้นักลงทุนบางส่วนซื้อสุทธิ ใน Call DW บนหุ้น TTA ด้วย 
ทั้งนี้ ตัวอย่าง DW28 ที่มีการซื้อขายหนาแน่น เช่น TPIP28C1509A และ TTA28C1507A เป็นต้น ขณะที่ DW บนหุ้นรายตัวบางหลักทรัพย์อ้างอิงมีการปรับตัวขึ้นแข็งแกร่ง และกระจายในหลายกลุ่มหลักทรัพย์
โดยสำหรับ DW28 ที่ปรับตัวขึ้นโดดเด่นได้แก่
EART28C1506A +25.0% (EARTH +0.9%)
SCC28C1505A +17.2%, SCC28C1510A +12.3% (SCC+1.9%)
CPAL28CD +10.5% (CPALL +1.2%)
PS28C1506A +9.5% (PS +0.8%)
 
สำหรับแรงซื้อขายสุทธิใน DW28 นักลงทุนซื้อสุทธิใน TTA28C1507A 5.5 ล้านหน่วย TPIP28C1509A 5.3 ล้านหน่วย และ SAMA28C1508A 4.7 ล้านหน่วย ขณะที่มีแรงขายสุทธิใน ITD28C1505A 3.4 ล้านหน่วย และแรงขายใน DW หุ้นพลังงาน เช่น PTT28P1506A 1.3 ล้านหน่วย และ PTTE28C1507A 1.3 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 30,299.10 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  748.20 ล้านบาท
คิดเป็น 2.5%